als_Latn dik_Latn sag_Latn
Kapiteni i Skënderbeut është një njeri i qartë dhe në përgjithësi i qetë. Ndonjëherë kur i kujton moshën bëhet disi nervoz por këtë radhë nuk ka ndërmend të lëshojë “thumba” për askënd. “Unë vrapoj sa gjithë të tjerët, nuk luaj prej së shkuarës dhe se jam kapiten”. Vera mënjanë, tani do të jetë një sezon i vështirë. Ta ruash titullin është me e vështirë sesa ta fitosh. “Ma thoni mua, kam tre vite që këtë bëj”. Shkëmbi gjithashtu i do tifozët: “Nuk ka më aventura europiane, rikthehemi “me këmbë në tokë”. Por nëse duan të na shohin sërish në Champions duhet të jenë të shumtë në çdo ndeshje. Duke filluar nga sot”.
- Kapiten, si është të luash ndaj Besës pasi ke luajtur në plejofin e Europa Ligës?
– Janë dy gjëra të ndryshme, që kërkojnë të njëjtin seriozitet. Nuk mund t’i krahasosh si ndeshje. Mendoj se duhet të bëjmë më të mirën tonë sot pavarësisht se jemi të lodhur.
- Meqë jemi te lodhja, a do ndikojë kjo verë e gjatë?
- Ndoshta në fund të fazës mund të ndjejmë disi lodhje, por ama për momentin. Madje, mendoj që jemi më në formë se shumë skuadra të tjera.
- Në Korçë eliminimi sikur ka zbehur disi kampionatin?
– Në Korçë njerëzit duhet të kuptojnë se nëse nuk fitojmë titullin nuk do t’i provojnë më emocionet e Ligës së Kampioneve. Kështu që, të gjithë duhet të jenë të shumtë e të na mbështesin që në ndeshjen e parë. Dua një stadium njësoj si në “Qemal Stafa”, kundër Çernomorets.
- A është e vështirë ta ruash titullin?
Vera ishte shumë e bukur, por tanimë mbaroi. Duhet të ecim përpara.
- E mendonit një verë kaq të gjatë?
– Unë nuk kam frikë, por të gjithë jemi të ndërgjegjshëm që Neftçi në letër ishte më i fortë se ne. Treguam se mund të luajmë në nivele të larta si dhe Kukësi.
- Kush qëndron sekreti i rrugëtimit?
– Besimi, diferencat nuk janë shumë të mëdha. Ndoshta nga pikëpamja e organizimit në përgjithësi, apo ndonjë elementi fizik, por teknikisht dhe taktikisht nuk kemi asgjë mangut skuadrave të huaja. Ne dhe Kukësi u treguam klubeve dhe lojtarëve shqiptarë që mund të luajnë pa frikë në çdo verë. Ndoshta nuk shkohet në plejof por ku i dihet, mund të shkosh dhe në grupe.
– A është Karaganda, pengu?
– Tanimë pengu është Çernomoretsi dhe penalltitë. Sot do të ishim në grupe. Por unë nuk rri duke “qarë” të shkuarën. U eliminuam dhe kaq. Në futboll nuk ka “sikur”.
- Por kundër Karagandës shënuat 3 gola për 20 minuta?
– Aty morëm besimin se ne mund të frikësojmë këdo nga kundërshtarët e këtij niveli në Europë.
- Personalisht, cili ka qenë momenti më i mirë?
– Gjatë shtesës në ndeshjen e dytë me Neftçin më ka pëlqyer shumë vetja. Gjithashtu dhe në 2 golat e shënuar me penallti ndaj Karagandës.
- Si ka mundësi që nuk u largua askush përveç Vrapit?
– E uroj Vrapin të ketë sukses. Është miku im i vjetër dhe kemi vite që luajmë bashkë. Disa lojtarë tanët kishin dhe oferta por ne qëndruam sepse jemi grup harmonik. Megjithatë nuk jemi super të paguar, ka korrektësi financiare dhe kjo është për t’u vlerëusar.
- Tani që konfirmuat qëndrimin, mund të na tregoni prapaskenat në lidhje me verën e merkatos së presidentëve?
– Po unë nuk gënjej asnjëherë. Ka pasur një moment që presidenca është tunduar për shumë arsye të kalojë te Tirana. Nuk ka asgjë të fshehtë sepse këtë e tha dhe në TV. Më mas vendosi që të qëndronim të gjithë bashkë në Korçë dhe unë i pari jam qetësuar.
- Pse?
– Sepse ndjeja përgjegjësi përpara qytetit dhe tifozëve. Unë e di sa e vështirë do të ishte për ta. Takaj e ka menaxhuar shumë mirë situatën dhe realisht mendoj që nëse do të largohej Skënderbeu do binte nga kategoria pasi nuk do afroheshin njerëz të tjerë.
- Po Zeqo?
– Tifoz special, njeri i veçantë, ish- president i shkëlqyer, por kaq, mendoj unë.
- Kë shihni rivale për titull?
– Kukësin dhe Teutën, më duken më të konsoliduara.
- Rezultatet e javës së parë ju bënë përshtypje?
– Fakti që fituan skuadrat udhëtuese, po. Është një gjë e veçantë.
- Fitoi dhe Partizani
– Urime për të kuqtë, e meritojnë rikthimin në nivele të larta. Nga ana tjetër habitem me lojën e Kastriotit sepse më duket që ka lojtarë cilësorë.
- 34 vjeç, ende në nivele të larta
– Shpesh më vjen keq që më ku- jtojnë moshën dhe tanimë kanë fil- luar ta bëjnë gjithnjë e më shumë. Unë luaj në fushë sepse vrapoj dhe ndi- hmoj shokët. Ne jemi të gjithë njësoj. Shokët dhe sidomos Orelesi më kanë ndihmuar shumë në ndeshjen e fun- dit, ndeshje ku realisht isha i dëmtuar dhe luajta 120 minuta.
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn